Sal-aħħar ta’ Diċembru li għadda, ċifri proviżorji juru li l-Investiment Dirett Barrani f’Malta kien ta’ €9,600 miljun. Kważi 71 fil-mija ta’ dan l-investiment kien f’kumpaniji tas-servizzi finanzjarji u tal-assikurazzjoni. Skont l-Uffiċċju Nazzjonali tal-Istatistika, fl-aħħar ta’ Diċembru li għadda, l-investiment dirett barrani kien €3,000 miljun inqas milli kien f’Diċembru tal-2012. L-NSO qal li dan kien prinċipalment dovut għat-tnaqqis fil-kapital tal-kumpaniji involuti fis-settur finanzjarju u tal-assigurazzjoni. Miċ-ċifri jirriżulta wkoll li fl-aħħar tas-sena li għaddiet, l-investiment tal-Maltin barra minn Malta kien ta’ €1,100 miljun.